**Samandráttur av avgerðum
tiknar av Skatta- og avgjaldskærunevndini
29. november 2006

Avgerð tikin 29. november 2006, mál nr.  06-02-23-24**- samdøgurfráttur
- skattalógin § 33

Kærarin hevði á sjálvuppgávu síni fyri 2005 drigið frá samdøgursfrádrátt við kr. 300 um dagin í 225 dagar, tilsamans kr. 67.500. Toll- og Skattstova Føroya broytti sjálvuppgávu hansara og lækkaði frá­dráttin úr kr. 300 til kr. 100 um dagin vísandi til, at hann hevði ikki skjalprógvað at hava havt út­reiðslur omanfyri hesa upphædd. Avgerðin varð kærd til Kommunala Skattakærunevnd, sum broytti av­gerðina hjá Toll- og Skattstovu Føroya. Skatta- og avgjaldskærunevndin staðfesti avgerðina hjá Kommunalu Skattakærunevndini.

**Avgerð tikin 29. november 2006, mál nr.  06-02-23-24**- fyrning
- frádráttur í samb við luttøku í partsreiðaríi

Toll- og skattstovan noktaði fyri inntøkuárið 1999 skattgjaldara ein frádrátt uppá kr. 160.000 vegna tap í samband við luttøku sum partsreiðari í einum partsreiðaríi. Avgerðin varð kærd, og kæru­við­gerð­in endaði við, at Eystari Landsrættur við dómi í oktober 2003 heimvísti málið til nýggja við­gerð hjá Toll- og skattstovu Føroya. Undir nýggju viðgerðini segði økisskrivstovan, at smb. Av­skriv­ingarlógini § 12, jvb. § 4 hevði skattgjaldarin havt rætt til frádrátt fyri sín part av skjalprógvaða hall­i­num, tá skipið fór á tvang, tvs. í 1980. Men kravið hjá skattgjaldaranum var fevnt av 5 ára fyrn­ing­arfreistini í 1908-lógini, og Toll- og skattstovan avvísti tí kravið um frádrátt vísandi til, at frá­drátturin var fyrnaður. Avgerðin varð kærd til Kommunalu skattakærunevndina, sum heimvísti mál­ið til nýggja viðgerð hjá økisskrivstovuni. Skatta- og avgjaldskærunevndin broytti avgerðina hjá komm­unalu skattakærunevndini og gav Toll- og skattstovuni viðhald í, at møguligt krav hjá skatt­gjaldaranum var fyrnað.